stanford-oval/wikipedia huggingface dataset:
Alex Jones
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Viralliset sivustot
Infowars.com, virallinen Alex Jones Show sivusto
PrisonPlanet.com, virallinen Alex Jones sivusto
PrisonPlanet.TV, virallinen Alex Jones sivusto
Muita sivuja
IMBb.com, Alex Jones
Elokuvat
EndgameTheMovie.com/, Endgame: Blueprint for Global Enslavement -elokuvan sivusto
NewWorldOrderTheMovie.com (Arkistoitu – Internet Archive), New World Order -elokuvan sivusto
ObamaDeception.net (Arkistoitu – Internet Archive), The Obama Deception: The Mask Comes Off -elokuvan sivusto
LooseChange911.com,	Loose Change: Final Cut -elokuvan sivusto
Arraya Tower

Arraya Tower (arab. برج الراية‎, Burj ar-Rāya) on Kuwaitin pääkaupunissa Kuwaitissa sijaitseva 300 metriä korkea pilvenpiirtäjä, joka on maan kolmanneksi korkein rakennus. Torni on tarkoitettu toimistokäyttöön, ja se on valmistettu betonista. Torni rakennettiin vuosina 2005–2009, ja siinä on 60 kerrosta.
Arrasin taistelu (1914)

Arrasin taistelu (Ensimmäinen Arrasin taistelu) oli ranskalaisten epäonnistunut hyökkäys saksalaisia vastaan ensimmäisessä maailmansodassa 1–4. lokakuuta 1914. Taistelu oli osa ”kilpajuoksua merelle”. Ranskan armeija aloitti hyökkäyksen Lensin ja Douain välistä. Ranskalaiset etenivät Douaihin asti. Saksan armeija teki vastahyökkäyksen, jonka takia ranskalaiset joutuivat perääntymään kohti Arrasia. Niinpä saksalaiset saivat haltuunsa Lensin 4. lokakuuta. Ranskalaiset pitivät Arrasin. Taistelujen painopiste siirtyi pian pohjoisemmaksi Ypresiin.
Arnold Wilson

Arnold Wilson
Arnold Talbot Wilson (18. heinäkuuta 1884 – 31. toukokuuta 1940) oli brittiläinen siviilikomissaari, joka tunnetaan osuudestaan Mesopotamian (nykyinen Irak) siirtomaahallinnossa ensimmäisen maailmansodan aikana ja sen jälkeen 1918–1920. Vuonna 1920 hänet poistettiin tehtävästä ja ylennettiin ritariksi. Tämän jälkeen hän toimi Anglo-Iranian Oil Companyssä liittyen sen toimintaan Lähi-idässä. Vuonna 1933 hänet valittiin parlamentin jäseneksi. Toisen maailmansodan puhjettua hän liittyi kuninkaallisiin ilmavoimiin ollessaan edelleen parlamentin jäsen. 31. toukokuuta 1940 hänen koneensa tuhoui maahansyöksyssä Dunkerquessa Pohjois-Ranskassa.
Arnold Wilson on haudattu Eringhemin hautausmaalle Ranskaan.
Käännös suomeksi
André-Charles Boulle

Boullen tekemä pöytä.
André-Charles Boulle (11. marraskuuta 1642 Pariisi – 28. maaliskuuta 1732 Pariisi) oli ranskalainen koristeupotuksen uranuurtaja. Hän saavutti mestarin arvonimen vuonna 1666. Hän työskenteli pitkän uransa aikana eniten Ranskan hovissa ja oli varsinkin Ludvig XIV:n suosiossa. Nimitys boulle-tekniikka on yhä käytössä, kun hänen kehittämistä tekniikoistaan keskustellaan. Tekniikat ovat yhä käsityöläisten käytössä.
Vaikka jo ainakin keskiajalta lähtien erityisesti Italiassa oli luostarien seinissä käytetty koristeupotustekniikkaa muutenkin kuin perinteisenä intarsiana eli puuta puuhun, juuri Boullen nimi yhdistetään metallien, helmiäisen, norsunluun ja kilpikonnankuoren yhdistämiseen upotustekniikkaan, ja Boullea pidetään etenkin arkkujen ja rasioiden upotusmenetelmien kehittäjänä ja keksijänä. Hänen työtään jatkoivat hänen neljä poikaansa, ja boulle-upotuksista tuli hyvin suosittuja Ranskassa ja muuallakin Euroopassa.
Boullen kehittämässä tekniikassa koristekuviot tehdään kahdesta materiaalista, joista toinen on vuoroin kuviona, toinen taustana. Kuviot leikataan kahdesta päällekkäisestä, eri materiaalista olevasta ohuesta levynkappaleesta samalla kertaa, jolloin saadaan aina yksi taustakappale ja yksi kuviokappale.
Aiheesta muualla

Kuvia tai muita tiedostoja aiheesta André-Charles Boulle Wikimedia Commonsissa
Boulle, André Charles Tietosanakirja 1909
André-Charles Boulle (Getty Museum) (englanniksi)
Ashcroft (Kanada)

| Ashcroft |
| --- | --- |
 Ashcroftin paloasema
Valtio:  Kanada
Provinssi:  Brittiläinen Kolumbia
Kunnallispiiri:  Thompson-Nicola
Hallinto:  
 – Hallinnon tyyppi:  Kunta
 – Pormestari:  Andy Anderson
Pinta-ala:  
 – Kokonaispinta-ala:  50,9 km²
Väkiluku (2011):  1 628
 – Väestötiheys:  31,9 as./km²
 
 www.ashcroftbc.ca 
Infobox OKVirheellinen NIMI-arvo: 
Ashcroft on 1 600 asukkaan kunta läntisessä Kanadassa, Brittiläisessä Kolumbiassa. Sen perustivat 1860-luvun kultakuumeen aikana kaksi veljestä, jotka olivat kotoisin Englannin Gloucestershiren Ashcroftista. Ashcroft sijaitsee Thompsonjoenitäpuolella, Kamloopsjärven länsipäässä.
Aiheesta muualla

Kuvia tai muita tiedostoja aiheesta Ashcroft (Kanada) Wikimedia Commonsissa
Audrey Prieto

| Mitalit> Maa:   Ranska.Naispaini.MM-kilpailut  | Mitalit> Maa:   Ranska.Naispaini.MM-kilpailut  | Mitalit> Maa:   Ranska.Naispaini.MM-kilpailut  | Maa:   Ranska> Naispaini. |
| --- | --- | --- | --- |
|  Kultaa | Baku 2007 | 59 kg |  |
|  Pronssia | Tokio 2008 | 63 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Varna 2005 | 59 kg |  |
|  Hopeaa | Baku 2010 | 63 kg |  |
|  Pronssia | Moskova 2006 | 59 kg |  |
Audrey Prieto-Bokhašvili (s. 13. kesäkuuta 1980 Clermont-Ferrand) on ranskalainen naispainija ja maailmanmestari.
Prieto voitti sarjan 59 kg maailmanmestaruuden Bakussa 2007. Loppuottelussa hän voitti saksalaisen Stéphanie Großin. Maailmanmestaruutensa lisäksi Prieto on saavuttanut MM-pronssia ja kolme EM-mitalia. Pekingin kesäolympialaisissa 2008 hän sijoittui sarjassa 72 kg 14:nneksi.
Arja Tiainen

Arja Riitta Hannele Tiainen (s. 19. lokakuuta 1947 Seinäjoki) on suomalainen kirjailija. Runojen lisäksi Tiainen on kirjoittanut kritiikkejä, novelleja, kuunnelmia ja polemiikkia antologioissa ja lehdissä. Hänen runojaan on ilmestynyt myös kansainvälisissä julkaisuissa. Hän on myös ollut mukana Vantaan kirjoittajayhdistyksissä. Tiaisen tunnetuimpiin teoksiin kuuluu teksti, josta Rauli Badding Somerjoki muokkasi laulun ”Paratiisi”. Tiaiselle myönnettiin valtion taiteilijaeläke keväällä 2008.
Tiainen asuu Vantaalla. Hän oli ehdolla vuoden 2011 eduskuntavaaleissa Vasemmistoliiton listalla saaden 256 ääntä.
Teokset

Nukun silmät auki.  WSOY, 1971.
Suomi go go.  Helsinki, Porvoo:  WSOY, 1974.  ISBN 951-0-06572-2.
Palava susi.  WSOY, 1977.  ISBN 951-0-07764-X.
Saatanan tytär.  WSOY, 1977.  ISBN 951-0-08383-6.
Vallan Casanovat.  WSOY, 1979.  ISBN 951-0-09454-4.
Isolde pakolainen.  WSOY, 1981.  ISBN 951-0-10680-1.
Kalastaja Merlin.  WSOY, 1982.  ISBN 951-0-11434-0.
Tuhkimo ja Mefisto.  Jyväskylä:  Gummerus, 1983.  ISBN 951-20-2514-0.
Runoja 1971–1982.  WSOY, 1984.  ISBN 951-0-12459-1.
Ruusu, ruusu tämän lumisen maiseman keskellä.  WSOY, 1985.  ISBN 951-0-13315-9.
Jokainen yksinään paperin äärellä.  WSOY, 1989.  ISBN 951-0-16056-3.
Onnen ylkämies, murheen morsian.  WSOY, 1994.  ISBN 951-0-17420-3.
Puiden alla, vihreässä palaverissa.  WSOY, 1999.  ISBN 951-0-24149-0.
Tää tojota ei lähe liikkeelle. Ajopäiväkirja.  WSOY, 2006.  ISBN 951-0-31963-5.
Lapsilta kielletty.  WSOY, 2012.  ISBN 951-0-39318-5.
Kirjeitä karkailevalle puolisolle.  Palladium, 2017.  ISBN 978-952-7256-03-9.
Palkinnot ja tunnustukset

Valtion kirjallisuuspalkinto 1983
Pro Finlandia 2011
Aiheesta muualla

Arja Tiainen Kirjasampo.fi:ssä
Esittely WSOY:n sivuilla
Arja Tiaisen sanoitukset Fono.fi-äänitetietokannassa
Arvi Artama

Arvi Artama, vuoteen 1932 Grönberg  (23. elokuuta 1911 Kajaani – 25. helmikuuta 1992 Tampere) oli suomalainen teollisuusneuvos, opettaja, insinööri ja yrittäjä.
Artaman vanhemmat olivat maanviljelijä Juho Grönberg ja Kaisa Greta Karppinen ja puoliso vuodesta 1935 Aira Kyllikki Ryynänen (k. 1992). Artama tuli ylioppilaaksi 1930 ja valmistui filosofian maisteriksi 1933 ja koneenrakennuksen diplomi-insinööriksi 1946. Hän oli matematiikan opettaja Lauttakylän yhteiskoulussa 1934 ja Turussa 1935–1936, Alavudella keskikoulun matematiikan, luonnonopin ja kirjanpidon opettaja 1936–1938, Rauman yhteislyseon matematiikan lehtori 1938–1946, Sytytin-yhtiön työnsuunnitteluinsinööri 1946–1947, Hollming-yhtiön konepajan päällikkö 1947–1950, Rauma-Raahe-yhtiön konepajan suunnitteluinsinööri 1950–1951 ja Tampereen teknillisen oppilaitoksen koneenrakennuksen lehtori 1951–1953 ja yliopettaja 1954–1967. Yrittäjänä hän oli toiminimi Ar-Vassa vuodesta 1949 ja sitten Lasipaino-yhtiössä, vuodesta 1971 Lamino Oy, johtaja 1952–1967, toimitusjohtaja 1967–1976 ja johtokunnan puheenjohtaja Vuodesta 1952. Teollisuusneuvoksen arvon Artama sai 1970. Hänen perustamastaan lasialan yrityksestä kasvoi uusi lasin taivuttamiseen perustuva teollisuudenala ja hänen kehittämänsä autojen tuulilasien tuotantotekniikka on laajasti tunnettu ja yhä käytössä.
António Augusto dos Santos Marto

António Marto (2018)

António Augusto dos Santos Marto (s. 5. toukokuuta 1947 Tronco) on portugalilainen roomalaiskatolinen piispa. Hänet vihittiin papiksi Vila Realin hiippakuntaan 7. marraskuuta 1971 ja nimitettiin Bragan vihkipiispaksi sekä Bladian titulaaripiispaksi 10. marraskuuta 2000. Piispaksi vihkiminen seurasi 11. helmikuuta 2001. Pääkonsekraattorina toimi Joaquim Gonçalves, jota avustivat Jorge Ferreira da Costa Ortiga ja Gilberto Délio Gonçalves Canavarro dos Reis.
Dos Santos Marto sai 22. huhtikuuta 2004 nimityksen Viseun ja 22. huhtikuuta 2006 Leiria-Fátiman piispaksi.
Arthurinsola

Arthurinsola
Arthur’s Passin kylä
Arthurinsola (engl. Arthur’s Pass) on lähes kilometrin syvyinen vuoristosola Etelä-Alpeilla Uuden-Seelannin Eteläsaarella. Sola erottaa toisistaan itärannikon Canterburyn ja länsirannikon Westlandin hallinnolliset alueet. Arthurinsola on nimetty englantilaisen Arthur Dudley Dobsonin (1841–1934) mukaan, joka johti ensimmäistä eurooppalaisten suorittamaa tutkimusretkuetta solan halki 1864. Viitisen kilometriä solasta etelään sijaitsee myös Arthur’s Pass -niminen pikkukylä.
Aiheesta muualla

Wikimedia Commonsissa on kuvia tai muita tiedostoja aiheesta .
Vuorikiipeilyä Arthurinsolassa (Arkistoitu – Internet Archive) (englanniksi)
Arvi A. Laakso

Arvi Aleksander Laakso (31. elokuuta 1903 Tampere – 26. lokakuuta 1997 Tampere) oli suomalainen kommunisti, Hämeen Yhteistyön päätoimittaja sekä Lenin-museon johtaja.
Laaksosta tuli kommunisti kotitaustansa ja sisällissodan vaikutuksesta. Isä kuoli 1918 vankileirillä ja Laakso itsekin joutui 14-vuotiaana vankileirille, josta kuitenkin melko pian vapautui. Laakso liittyi mukaan SKP:hen kesällä 1923. Hän työskenteli nuorena sekalaisissa tehtävissä ja rakennuksilla. Noin vuodesta 1927 hän oli Vaasassa Työn äänen päätoimittajana. Sen jälkeisten tietojen mukaan hän oli puolueen salaisessa toiminnassa mukana, ja EK:lla oli hänestä mappi noin vuodesta 1928. Vuosi 1928 oli vedenjakaja hänen elämässään, ja tuolloin alkoi eteneminen vastuullisempiin tehtäviin puolueessa. Hänet pidätettiin Vaasan torilta 29. huhtikuuta 1929. Hänet vapautettiin 16. heinäkuuta 1929. Hän sai kuitenkin tuomion ja hänet pidätettiin uudestaan 4. huhtikuuta 1930, jolloin hän lähti kärsimään Korkeimman oikeuden langettamaa vuoden mittaista tuomiota syyllistymisestä valtiopetoksen valmisteluun. Hänet tunnettiin supliikkimiehenä
Laakso asui Tampereella lähes koko elämänsä lyhyitä katkoja lukuun ottamatta, kuten että joutui myöhemmin uudelleen vankileireille, muun muassa Koveroon jatkosodan aikana. Hämeen Yhteistyön päätoimittaja hän oli vuosina 1946–1963, ja siirryttyään siitä tehtävästä eläkkeelle hän oli 10 vuotta Tampereen Lenin-museoon johtajana.
Laakson pääosin julkaisemattomia muistelmia on kolmessa paikassa: Tampereen yliopiston kansanperinteen laitoksen arkistossa osana Tampereen poliittinen perinne -äänitekokoelmaa, Laakson pojan Kauko Laakson yksityisarkistossa lehtiartikkeleista Laakson itse editoimana leikekirjana sekä Työväen muistitietotoimikunnan kokoelmissa.
Arvi Laaksolla oli yhdeksän sisarusta, joista kaksi kuoli pienenä. Läheisin hän oli vanhimpien veljiensä Yrjön ja Väinön kanssa, joiden kanssa hän oli samalla vankileirillä. Tunnetuin muista veljistä oli desantti Eino Laakso.
Asetinlaite

Kampiasetinlaite (Sukeva, 6.6.2005)
Siemens DrS -releasetinlaitteen ohjaus- ja ilmaisintaulu (Murtomäki).
Asetinlaite on turvalaite, jolla rautatieliikenteen ohjauksessa asetetaan keskitetysti yhdestä paikasta käsin junan käyttämällä kulkutiellä olevat vaihteet oikeisiin asentoihin ja opastimet ajon salliviin asentoihin. Asetinlaitetta käyttää liikenneohjaaja (entiseltä nimikkeeltään junasuorittaja), asetinlaitemies tai vaihdemies.
Asetinlaite voi olla joko mekaaninen tai sähköinen. Asetinlaite voi olla myös kauko-ohjattu.
Ensimmäiset mekaaniset asetinlaitteet kehitettiin 1850-luvulla. Mekaanisissa asetinlaitteissa oli kampia tai vipuja, jotka oli erilaisten vaijeri- ja tankovälitysten avulla yhdistetty vaihteisiin ja mekaanisiin siipiopastimiin eli semaforeihin. Kampia ja vipuja kääntämällä voitiin kääntää vaihteet ja avata ja sulkea siipiopastimet. Lisäksi niissä oli mekaanisia turvalukituksia, jotka estivät siipiopastinten avaamisen, ellei vaihteita ollut käännetty oikeisiin asentoihin ja lukittu. Ensimmäisen sähkömekaanisen asetinlaitteen valmisti saksalainen Siemens & Halske jo 1890-luvun alussa. Sähköiset releasetinlaitteet tulivat käyttöön 1940-luvulla, ja 1980-luvulla kehitettiin täyselektroniset tietokoneasetinlaitteet.
Asetinlaitetyyppejä

Suomen rataverkolla on käytössä neljä asetinlaitteen päätyyppiä:
mekaaninen kankiasetinlaite
mekaaninen kampiasetinlaite
sähköinen releasetinlaite
sähköinen tietokoneasetinlaite
Näiden lisäksi Suomessa on ollut käytössä muun muassa varmistuslukko- ja opastinturvalaitos eli ns. "köyhän miehen releasetinlaite". Tässä turvalaitteessa vaihteiden kääntäminen tapahtui paikallisesti käsin, ja lukitus tapahtui varmistuslukoilla. Liikennepaikoilla oli tulosuunnissa valo-opastimet, joiden opasteet olivat riippuvaisia vaihteiden asennoista ja lukituksesta. Varmistuslukko- ja opastinturvalaitokset ovat kadonneet rataverkolta kauko-ohjauksen laajennuttua.
Mekaanisia kampi- ja kankiasetinlaitteita on Suomessa käytössä enää viisimilloin?, neljällä eri paikkakunnalla. Ne on korvattu sähköisillä rele- ja tietokoneasetinlaitteilla.
Suomen viimeinen Rovaniemellä sijainnut kankiasetinlaite purettiin toukokuussa 2007. Nykyiset uudet asetinlaitteet ovat Suomessa pääosin tietokoneasetinlaitteita, mutta kuitenkin esimerkiksi Vuosaaren satamaan rakennettiin vuonna 2008 uusi releryhmäasetinlaite.
Aiheesta muualla

Kuvia tai muita tiedostoja aiheesta rautatieliikenteen ohjaus ja -laitteet Wikimedia Commonsissa
http://www.stellwerke.de (Saksankielinen vanhoja ja uusia asetinlaitteita laajasti käsittelevä sivusto)
"Selvä on!", Suomen Kuvalehti, 31.10.1936, nro 44, s. 28, Kansalliskirjaston digitaaliset aineistot
Raideliikenne
| --- | --- |
Rautatieliikenne:   rautatie  juna  rautatieasema  rautatieliikennepaikka  rautatiekalusto 
Metroliikenne:   metro  metroasema 
Raitioliikenne:   raitiovaunu  duoraitiovaunu  pikaraitiotie  museoraitiotie 
Turvalaitteet:   asetinlaite  kampiasetinlaite  kankiasetinlaite  opastin  releasetinlaite  tietokoneasetinlaite  varmistuslukko- ja opastinturvalaitos 
Raideleveys:   kapea  normaali  leveä 
Suomessa:   rautatieliikenne  rataverkko  raitioliikenne  lähijunaliikenne  metroliikenne  kapearaiteiset rautatiet  yritykset: VR  Fenniarail  Operail
Argentiinan Pusta

| Argentiinan Pusta Jukka Orma |
| --- | --- | --- |

Studioalbumin tiedot
 Julkaistu: 17. joulukuuta 2021
 Kesto: 47.31
 Levy-yhtiö: Emsalö Music
Jukka Orman muut julkaisut
| Orman oppivuodet 2016 | Argentiinan Pusta 2022 |   |
Argentiinan Pusta on Jukka Orman neljäs studioalbumi, joka julkaistiin 17. joulukuuta 2021.
Kappaleet

Täysikuu – 6.24
Liljankukka – 4.57
Kaipuun kotimaa – 3.46
Tähdet meren yllä – 4.30
Illan viimeinen tango – 4.47
Tango Desirée – 4.33
Muista minua – 3.39
Hopeinen kuu – 5.09
Liekki – 4.23
Siks’ oon mä suruinen – 5.19
Arvostelut

Keskisuomalainen:
Noise.fi:
Soundi:
Australian Antarktiksen alue

Australian Antarktiksen alue kartalla
Australian Antarktiksen alue on Etelämantereen osa, jota Australia vaatii itselleen. Se on suurin yhden valtion itselleen vaatima osa Antarktiksesta. Se koostuu kahdesta osasta, jotka kohtaavat toisensa kulmittain etelänavalla kuten valtioiden vaatimat alueet Antarktiksesta yleensäkin. Suuremman osan itäraja on 142°2' E ja länsiraja 44°38' E, ja pienemmän osan itäraja on 160° E ja länsiraja 136°11' E.  Näiden kahden osan välissä on Ranskan itselleen vaatima alue.
Australia esitti Etelämannerta koskevan aluevaatimuksensa ensi kerran vuonna 1930.lähde tarkemmin? Noin 40 % Etelämantereesta onkin Australian hallussa. Australian hallituksen päämies ilmoitti, että jos Australia saa vaatimansa osan Etelämantereesta itselleen, siitä tehdään luonnonpuisto.lähde tarkemmin?
Anna Dawson

Anna Dawson (s. 27. heinäkuuta 1937 Bolton, Iso-Britannia) on englantilainen naisnäyttelijä, joka on näytellyt paljon teatterissa. Parhaiten hänet tunnetaan Pokka pitää -televisiosarjasta, jossa hän esittää Hyacinthin harvoin nähtävää Violet-siskoa.
Aiheesta muualla

Anna Dawson Internet Movie Databasessa. (englanniksi)
Antípsara

| --- | --- |
Sijainti:  38°32′27″N, 25°30′43″E, Psará Chíos, Pohjois-Egean saaret Kreikka
Saariryhmä:  Pohjoisen Egean saaret
Korkein kohta:  Psilí Ráchi, 130 m
Pinta-ala:  4 km²
| --- | --- |
Asukasluku:  4
Kieli:  kreikka
muokkaa - muokkaa wikitekstiä - muokkaa Wikidataa
Antípsara (kreik. Αντίψαρα) on Kreikan saari, joka kuuluu Pohjoisen Egean saarten saariryhmään. Saaren pinta-ala on 4 neliökilometriä ja asukasluku 4 (vuonna 2011). Hallinnollisesti Antípsara kuuluu Psarán kuntaan, Chíoksen alueyksikköön ja Pohjois-Egean saarten alueeseen.
Pieni Antípsara sijaitsee Chíoksesta länteen sijaitsevan Psarán saaren länsipuolella. Antípsaran ja Psarán välinen etäisyys on lyhimmillään noin 1,3 meripeninkulmaa (noin 2,5 kilometriä).
Arnold Viiding

| Mitalit> Maa:   Viro.Miesten yleisurheilu.EM-kilpailut  | Mitalit> Maa:   Viro.Miesten yleisurheilu.EM-kilpailut  | Mitalit> Maa:   Viro.Miesten yleisurheilu.EM-kilpailut  | Maa:   Viro> Miesten yleisurheilu. |
| --- | --- | --- | --- |
|  Kultaa | Torino 1934 | Kuulantyöntö |  |
Arnold Viiding (19. maaliskuuta 1911 Valga – 19. lokakuuta 2006 Sydney, Australia) oli virolainen yleisurheilija, joka kilpaili kuulantyönnössä ja kiekonheitossa. Hän voitti kultaa Torinon EM-kisoissa 1934 kuulantyönnössä ja sijoittui samoissa kisoissa kiekonheitossa viidenneksi. Viidingillä oli hallussaan maansa kiekonheittoennätys vuosina 1934 – 1936, kun hän heitti kesäkuussa 1934 46,92 metriä. Kahta viikkoa aiemmin hän oli heittänyt yli puoli metriä pidemmälle, mutta tulos ei ollut virallinen, joten sitä ei hyväksytty ennätykseksi. Viiding osallistui olympialaisiin kerran, Berliinissä 1936. Hän kilpaili kuulantyönnössä, jossa hän sijoittui kahdeksanneksi.
Ennätykset

Kuulantyöntö: 16,065 m (1936)
Amanda Waller

Amanda Blake Waller on kuvitteellinen hahmo, joka esiintyy DC Comicsin julkaisemissa amerikkalaisissa sarjakuvakirjoissa. Hahmo esiintyi ensimmäisen kerran Legends #1 -sarjassa vuonna 1986, ja sen loivat John Ostrander, Len Wein ja John Byrne.
Taustaa

Amanda Waller on Suicide Squad -antisankariryhmän toimeksiantaja. Hän työskentelee Yhdysvaltain hallitukselle ja hän on antagonisti ja satunnainen liittolainen DC-universumin supersankareille, kuten Batmanille ja Teräsmiehelle. Myöhemmin hän toimi metaihmisten asioiden sihteerinä presidentti Lex Luthorin alaisuudessa, ennen kuin hänet pidätettiin Luthorin julkisen luopumisen jälkeen. Waller määrättiin uudelleen Checkmaten johtoon Valkoisena kuningattarena, mutta hänen oli pakko erota, koska hän osallistui Operation Salvation Run -operaatioon.
Amanda Waller oli ennen naimisissa ja hänellä oli kaksi lasta, mutta hänen perheensä murhattiin. Hänen alkuperäinen sukunimensä oli White. Waller menestyi valtiotieteissä ja hänestä tuli kongressin avustaja. The New 52 sarjakuvissa Amanda Waller perusti myöhemmin Oikeuden Yhteiskunnan, järjestön, joka on erillinen ryhmä Oikeuden Puolustajista, jossa hänet esitetään A.R.G.U.S.:n johtajana.
Injustice 2 sarjakuvassa Amanda Waller pakkovärvää Harley Quinnin liittymään Suicide Squadiin, koska hän ei ole tämän mielestä hyvittänyt rikoksiaan. Myöhemmin Jason Todd tappoi Amandan ottaessaan tämän johtaman ryhmän haltuunsa Teräsmiehen ja Damianin vapauttamiseksi.
Muissa medioissa

Amanda Waller on esiintynyt Justice League Unlimited -animaatiosarjassa, jossa häntä ääninäyttelee C. C. H. Pounder.
Young Justice -animaatiosarjassa Amanda Walleria ääninäyttelee Sheryl Lee Ralph.
Sarjassa Arrow Amanda Walleria esittää Cynthia Addai-Robinson.
Smallville -sarjan yhdeksännellä kaudella Amanda Walleria esittää Pam Grier.
DC Super Hero Girls -nettisarjassa Amanda Waller on supersankarikoulun rehtori. Häntä ääninäyttelee sarjassa Yvette Nicole Brown.
Animaatioelokuvassa Justice League: Gods and Monsters Amanda Walleria ääninäyttelee Penny Johnson Jerald. Elokuvassa hänet nähtiin Yhdysvaltain presidenttinä vaihtoehtotodellisuudessa.
Animaatioelokuvassa Batman: Assault on Arkham Amanda Walleria ääninäyttelee C. C. H. Pounder.
Animaatioelokuvissa Suicide Squad: Hell to Pay ja Batman: Hush Amanda Walleria ääninäyttelee Vanessa Williams.
Elokuvassa Green Lantern Amanda Walleria esittää Angela Bassett.
DC Extended Universen elokuvissa Suicide Squad (2016), The Suicide Squad: Suicide Mission (2021) ja Black Adam (2022) sekä HBO Max -sarjassa Peacemaker (2022–) Amanda Walleria esittää Viola Davis.
Harley Quinn -animaatiosarjan kolmannen kauden avausjaksossa "Harlivy" Amanda Walleria ääninäytteli Tisha Campbell.
Videopeleissä

Amanda Waller on esiintynyt DC Universe Online -pelissä, jossa häntä ääninäyttelee Debra Cole.
Pelissä Batman: The Enemy Within häntä ääninäyttelee Debra Wilson.
Peleissä Batman: Arkham Origins ja Batman: Arkham Origins Blackgate Amanda Walleria ääninäyttelee C. C. H. Pounder.
Arthur ja kaksi maailmaa

| Arthur ja kaksi maailmaa> Arthur 3: la guerre des deux mondes |
| --- | --- |

Ohjaaja:  Luc Besson
Käsikirjoittaja:   Luc Besson  Céline Garcia 
Perustuu:  Luc Bessonin kirjaan
Tuottaja:   Luc Besson  Stéphane Lecomte  Emmanuel Prévost 
Säveltäjä:  Éric Serra
Kuvaaja:  Thierry Arbogast
Tuotantosuunnittelija:  Hugues Tissandier
Valmistustiedot
Valmistusmaa:  Ranska
Tuotantoyhtiö:   EuropaCorp  Apipoulaï  Avalanche Productions 
Levittäjä:  EuropaCorp Fórum Hungary Netflix
Ensi-ilta:  2010
Kesto:  101 minuuttia
Alkuperäiskieli:  englanti ranska
Edeltäjä:  Arthur ja Maltazard
Aiheesta muualla
IMDb 
Elonet
AllMovie
Infobox OKNimi-testi OK: 
Arthur ja kaksi maailmaa on Luc Bessonin ohjaama animaatioelokuva vuodelta 2010. Elokuva on sarjansa kolmas ja viimeinen osa, ja tässä elokuvassa Arthur taistelee läpi kahden maailman kohdaten vaaroja.
Rooleissa

| 0 | 1 | 2 |
| --- | --- | --- |
|  Freddie Highmore  | … |  Arthur   |
|  Selena Gomez  | … |  Selenia   |
|  Jimmy Fallon  | … |  Betameche   |
|  Mia Farrow  | … |  Arthurin isoäiti   |
|  Ron Crawford  | … |  Archibald, Arthurin isoisä   |
|  Robert Stanton  | … |  Armand, Arthurin isä   |
|  Penny Balfour   | … |  Rosetta, Arthurin äiti   |
|  Richard Davis  | … |  Paha M   |
Arenzano

| Arenzano |
| --- | --- |

 vaakuna
 Arenzano
 Koordinaatit: 44°24.15′N, 8°40.50′E 
Valtio:   Italia
Alue:  Liguria
Metropolikaupunki:  Genova
Hallinto:  
 – Kaupunginjohtaja:  Luigi Gambino
Pinta-ala:  
 – Kokonaispinta-ala:  24,6 km²
Väkiluku (31.12.2015):  11 519
 – Väestötiheys:  468 as./km²
Aikavyöhyke:  UTC+1
 – Kesäaika:  UTC+2
Postinumero:  16011
Suuntanumero(t):  010
 
 http://www.comune.arenzano.ge.it/ 
Infobox OKVirheellinen NIMI-arvo: 
Arenzano on rannikkokaupunki Italiassa, Genovan metropolikaupungissa. Kaupungin väkiluku on runsaat 11 000.
Toisen maailmansodan jälkeen rannikon telakkatoiminta alkoi hiipua ja tilalle ruvettiin kehittämään matkailuelinkeinoa: rakentamaan hotelleja ja kylpylöitä. Arenzanon ja sen naapurikunnan Cogoleton välille rakennettiin rantapromenadi, joka on nimetty genovalaisen laulajan ja lauluntekijän Fabrizio de Andrén mukaan.
Ystävyyskaupungit

Loutraki, Kreikka, vuodesta 1957
Pontoise, Ranska, vuodesta 1958
Domburg, Alankomaat, vuodesta 1958
El Jadida, Marokko, vuodesta 1964
Tata, Unkari, vuodesta 1994